पाएं अपने शहर की ताज़ा ख़बरें और फ्री ई-पेपरडाउनलोड करें
एमजीएम मेडिकल कॉलेज के कर्मी से छिनतई मामले में टाउन थाना में प्राथमिकी दर्ज की गई है। पीड़िता शिप्रा साहा की लिखित शिकायत पर मामला दर्ज कर पुलिस मामले की जांच में जुट गई है। अब तक पुलिस को जांच में कोई सुराग नहीं मिला है। घटना स्थल वाले मार्ग में सुरक्षा और गस्ती बढ़ा दी गई है। शुक्रवार की शाम को पूरबपाली स्थित एमजीएम मेडिकल कॉलेज से डयूटी के बाद पीड़िता घर लौट रही थी। तभी बाइक सवार बदमाश चेन झपटकर फरार हो गए। इसके बाद पुलिस मौके पर जांच के लिए पहुंची थी। बदमाश घटना को अंजाम देने के बाद कलटेक्स चौक की ओर फरार हुआ था। इससे पूर्व गुरुवार को बदमाशों ने दो छिनतई की घटना को अंजाम दिया था, जहां मेडिकल कॉलेज के वाइस प्रिंसिपल विनीता से चेन छीन भाग गए थे। ये घटना मेडिकल कॉलेज के समीप घटी थी। दूसरी घटना शहर के सुभाषपल्ली चौक स्थित एक दुकान में अंजाम दिया था, जहां एक महिला दुकानदार से पानी पीने के बहाने चेन छीन फरार हुए थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn